**ΟΜΙΛΟΣ ΡΗΤΟΡΙΚΗΣ**

Στον Όμιλο Ρητορικής οι μαθητές ασκούνται στη διατύπωση ορθής και τεκμηριωμένης επιχειρηματολογίας υπέρ ή κατά μιας θέσης, μαθαίνουν να είναι ενεργοί ακροατές και να επεξεργάζονται κριτικά μια θέση διατυπώνοντας ερωτήματα, ευαισθητοποιούνται απέναντι σε κοινωνικά προβλήματα και τέλος αναπτύσσουν πνεύμα συνεργασίας, αλληλοσεβασμού και υγιούς ανταγωνισμού. Σκοπός είναι μέσα από τη συμμετοχή τους σε δίκτυο σχολείων για τη Ρητορική στην Εκπαίδευση και σε Αγώνες Επιχειρηματολογίας σε πανελλήνιο και περιφερειακό επίπεδο οι συμμετέχοντες/ουσες μαθητές/τριες

α) να αναπτύξουν την ικανότητα να χειρίζονται τον λόγο ως μέσο πειθούς, υποστήριξης και υπεράσπισης των προσωπικών τους θέσεων, διεκδίκησης των δικαιωμάτων τους και

β) να καλλιεργήσουν κριτική στάση απέναντι στον λόγο των άλλων, να αποκωδικοποιούν τόσο το περιεχόμενό του όσο και τις προθέσεις του άλλου ομιλητή.

Οι συναντήσεις του Ομίλου πραγματοποιούνται μία φορά την εβδομάδα.

Ημέρα (ενδεικτικά): Δευτέρα

Υπεύθυνοι Ομίλου Ρητορικής

Αδαμόπουλος Βασίλειος (ΠΕ02 Φιλόλογος) - Ποιμενίδου Δέσποινα (ΠΕ02 Φιλόλογος)